VERKOSTOHARJOITTELUN ITSEARVIOINTI

Verkostoharjoittelun osalta yläasteen opinto-ohjaus on mielestäni kaikista selkein näistä kolmesta verkostoharjoittelupaikasta. Opinto-ohjauksen työn kuva on varsinkin aloittelevalle opinto-ohjaajalle sopivan haastava toimintaympäristö. Toisaalta yläasteikäisten opinto- ohjaukseen tuo haasteita oppilaiden ikä ja vielä tietämättömyys omasta uravalinnasta. Yläasteen oppilaat tarvitsevat opinto- ohjausta, koska yläasteelta siirtyminen toisen asteen koulutukseen on monelle kuin hyppy tuntemattomaan. Opinto- ohjaaja on isossa roolissa omassa toimessaan. Tämän päivän työelämässä kun tulevien työntekijöiden ammatit ja työpaikat vaihtuvat yhä enemmissä määrin. Positiivista opinto- ohjaukseen tuo nuorten positiivinen asenne siirtyä ns. isojen oppilaiden kouluihin. Pidin kovasti yläasteen toiminnasta ja positiivisesta ilmapiiristä olla mukana nuorten toiminnassa.

Keuruun lukion opinto-ohjaus on mielestäni hiukan haastavampaa kuin yläasteella. Erilaisten kurssit ovat jaksotettu, eli jokaisella on ns. oma työjärjestys, vaatii opiskelijoiden opintojen jatkuvaa seuraamista. Ohjauksen tavoitteena on tukea koulutusta ja elämän uraa koskevia valintoja ja ratkaisuja. Tavoitealueita ovat opiskelijoiden ohjaus, ammatillisen suuntautumisen ohjaus, sekä henkilökohtaisen kasvun kehityksen ohjaus.

Tärkeässä roolissa on riittävä ohjaus kurssivalinnoissa ennen opintojen alkua ja seuranta opintojen aikana. Lukoin opiskelijat ovat pääsääntöisesti hyvin omatoimisia, motivoituneita ja hyvin perillä miten opinnoissa edetään. Haasteita on myös opintojen loppuvaiheessa jatko-opintoihin ohjaaminen. Opinto- ohjaajan on oltava niin sanotusti ajan hermoilla. Hyvin ohjeistettu lukioluokka helpottaa opinto- ohjaajan tointa. Erittäin rauhallinen ja hyvin toimiva työympäristö edesauttaa opinto-ohjaajana toimimista. Voisin myös toimia lukion opinto-ohjaajana, mutta vaatii pidemmän ”haltuunoton” kuin yläasteen opinto- ohjaajana.

Mänttä- Vilppulan työkeskuksen opinto- ohjaajan näkökulmasta on hyvin moninainen. Keskeisenä tavoitteena on kuntalaistensa työelämävalmiuksien edistäminen tai työllistyminen. Työllistämispalveluja Mänttä- Vilppula-alueella tuottavat pääsääntöisesti yhdistykset ja Mänttä – Vilppulan kaupungilla. Mäntän kaupunki hallinnoi toimintaa.

Haasteena työllistettyjen toiminnassa työkeskuksessa on hyvin eri-ikäiset ja eritasoiset asiakkaat. Vaatii ohjaajalta todella paljon ottaa kaikki asiakkaat huomioon ja edetä jokaisen asiakkaan omaa opintopolkua. Myös asiakkaiden motivaatioissa on useasti ongelmia, kun työkeskus ei aina kaikille oppijoille ole mieleinen paikka työskennellä. Ohjaajalla on haasteita asiakkaiden motivaation ylläpitämisessä.

Työkeskuksen pidemmän ajan tavoitteena on aina työelämävalmiuksin edistäminen ja työllistyminen. Asiakkaiden siirtyminen työelämän pariin ei aina ole helppoa, vaikka asiakkaalla olisikin jo paljon osaamista. Monelle tuttuja turvallinen työkeskus on muodostunut lintukodoksi.

Kaiken kaikkiaan hyvin haastava työympäristö, ei vain asiakkaiden osalta, vaan myös erilaisten verkostojen huomioon ottaminen. Kokemusta omaavana työnjohtajana en pitäisi mahdottomana toimia ohjaajana työkeskuksen tapaisissa työpaikoissa.